Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6456

c) légijármű azonosítás közlés (3.1.2.9 pont). Megjegyzés. – A 2. szint lehetővé teszi a légijármű azonosítás közlést és más szabványos hosszúságú adatkapcsolat kommunikációt a földről a levegőbe és levegőből a földre. A légijármű azonosítás közlés képesség egy illesztő egységet és megfelelő bemeneti eszközt igényel. 2.1.5.1.3 Szint 3 – a 3. szintű válaszjeladók rendelkezzenek a 2.1.5.1.2 pont szerinti képességekkel, és rendelkezzenek azokkal is, amelyek föld-levegő kiterjesztett hosszúságú közlemény (ELM) kommunikációhoz vannak előírva (3.1.2.7.1-től 3.1.2.7.5-ig pontok). Megjegyzés. – A 3. szint lehetővé teszi a kiterjesztett hosszúságú adatkapcsolat kommunikációt a földről a levegőbe és így biztosíthatja a visszakeresést földi adattárakból, és más légiforgalmi szolgáltatások fogadását, amelyek a 2. szintű válaszjeladóknál nem állnak rendelkezésre. 2.1.5.1.4 Szint 4 – a 4. szintű válaszjeladók rendelkezzenek a 2.1.5.1.3 pont szerinti képességekkel, és rendelkezzenek azokkal is, amelyek levegő-föld kiterjesztett hosszúságú közlemény (ELM) kommunikációhoz vannak előírva (3.1.2.7.7 és 3.1.2.7.8 pontok). Megjegyzés. – A 4. szint lehetővé teszi a kiterjesztett hosszúságú adatkapcsolat kommunikációt a levegőből a földre és így hozzáférést biztosíthat a földről a fedélzeti adatforrásokhoz és más adatok átviteléhez, amelyeket a légiforgalmi szolgálatok igényelnek és amelyek a 2. szintű válaszjeladóknál nem állnak rendelkezésre. 2.1.5.1.5 Szint 5 – az 5. szintű válaszjeladók rendelkezzenek a 2.1.5.1.4 pont szerinti képességekkel, és azokkal is, amelyek megnövelt Comm-B és kiterjesztett hosszúságú közlemény (ELM) kommunikációhoz vannak előírva (3.1.2.6.11.3.4, 3.1.2.7.6 és 3.1.2.7.9 pontok). Megjegyzés. – Az 5. szint lehetővé teszi a Comm-B és kiterjesztett hosszúságú adatkapcsolat kommunikációt több lekérdezővel anélkül, hogy többszörös telephely igénye lenne. Az ilyen szintű válaszjeladó magasabb adatkapcsolati kapacitás minimummal rendelkezik, mint más válaszjeladó szintek. 2.1.5.1.6 Kiterjesztett squitter – A kiterjesztett squitter válaszjeladók rendelkezzenek: - a 2.1.5.1.2, 2.1.5.1.3, 2.1.5.1.4 vagy 2.1.5.1.5 pontokban előírt képességekkel; - a kiterjesztett squitter üzemeléshez előírt képességekkel (3.1.2.8.6); - és az ACAS keresztkapcsolati működési módra előírt képességekkel (3.1.2.8.3 és 3.1.2.8.4). Az ilyen képességekkel rendelkező válaszjeladókat az “e” utótaggal kell megjelölni. Megjegyzés. – Például egy kiterjesztett squitter képességgel rendelkező 4. szintű válaszjeladót “4.e szint”-tel kell jelölni. 2.1.5.1.7 SI képesség – SI kódok feldolgozására képes válaszjeladóknak a 2.1.5.1.2, 2.1.5.1.3, 2.1.5.1.4 vagy 2.1.5.1.5 pontokban ismertetett, valamint az SI kód üzemelésre előírt (3.1.2.3.2.1.4, 3.1.2.5.2.1, 3.1.2.6.1.3, 3.1.2.6.1.4.1, 3.1.2.6.9.1.1 és 3.1.2.6.9.2) képességekkel kell rendelkezniük. Az ilyen képességgel rendelkező válaszjeladókat az “s” utótaggal kell megjelölni. Megjegyzés. – Például egy kiterjesztett squitter képességgel és SI képességgel rendelkező 4. szintű válaszjeladót “4-es szint”-tel kell jelölni. 2.1.5.1.7.1 SI kód képességgel kell ellátni a 2.1.5.1.7 pont előírásainak megfelelően az összes 2003. január 1-jén vagy azután felszerelt S-módú válaszjeladót, és 2005. január 1-jéig az összes S-módú válaszjeladót. Megjegyzés. – Egyes Államok rendelkezései az alkalmazhatóságot ennél a dátumnál előbb megkövetelhetik. 2.1.5.1.8 Válaszjeladóval nem azonos kiterjesztett squitter eszközök. Azok az eszközök, amelyek kiterjesztett squitter-ek sugárzására képesek, és nem részei egy S-módú válaszjeladónak, feleljenek meg az 1090 MHz RF térbeli jelekre vonatkozó összes követelménynek, amelyek egy S-módú válaszjeladóra vannak megadva, az 5.1.1 pontban meghatározott azonosított berendezés osztályra vonatkozó adási teljesítmény szintek kivételével. 2.1.5.2 Minden, a nemzetközi polgári légiforgalom által használt S-módú válaszjeladó feleljen meg legalább a 2.1.5.1.2 pontban előírt 2. szint követelményeinek.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes